En eur flagenn don etre diou chadenn mene, on-eus kavet eun dropell  yacked hag ohen, kaset buan gand deg Soyot war-zu an hanternoz. Ind a  dostaas ewezuz deom, hag a lâras dim erfin penoz Noyon (prins) Toji e-  noa gourhemennet dehe da gas an tropellou a-hed ar Buret Hei, betag  kreiz ar Vongoli, rag o-doa aon e laerfe ar re ru. Ind a yas enta, med  o-deus desket gand  jiboeserion soyot penoz e oa aloubet an tamm-ze ag  an Tannu-Ola gand ar bartizaned ru deuet euz ar Vladimirovka. Neuze  ind o-doa en em droet.    Goulennet on-eus dohte e-menn e oa ar postou-e-rog ha ped a  gostezennour a zalhe an tremenou dre ar mene. Kaser on-eus an Tatar  hag ar Halmouk eid anaoud ar horn-vro pa en em oazem o groñnein treid  or roñsed en or rochedou, hag o vuzailla anehe gand lerennou ha tammou  kord eid ma ne skrimpellfent ket.    Deuet  e oa an noz pa zaas en-dro on daou varhegour. Ind a lâras dim e  oa tregont kostezennour bennag o kampa da zeg kilometr, oh en em  lakaad e yourtou ar Zoyoted. Dan ode e daou bost-e-rog, unan gand  daou zen, an hini all gand tri. Etre ar postou hag ar hamp e oa mil  metr eiz kant. Etre an daou hedour e tremene on hent. Eur wech àr-  lein ar mane e ou welfem mad hag e hellfem ou tihoud. Pand arrujom, am-  eus leuzet ma bagadig hag on bet gand ma mignon, an Tatar, ar Halmouk  ha daou euz an ofiserion yaouank. Gwelet on-eus daou dan da war-dro  hanter-mil metr diragzom. E-tal peb unan e oa eur soudard dihun, hag  ar re all a gouske. Ne vennen ked ober eun emgann med e oa red deom  distruj ar postou-ze heb tih, heb trouz, peotramant ne dremenfem gwech  erbed. Goude bet tremenet, me zoñje ne gavahent ked ar re ru or  merchou, rag e tremene àr on dran eur bochad roñsed hag ouhen.    - Choej a ran hini a-glei, eme ma hansort dam skouarn.    Red e oa din ha dam zamm bagadig « taùein » gederion a-zehou. Tostaet  am-eus doh en em stlejal en toullou-dezerh. Pand om bet da gant pas,  am-eus arsavet ha sellet. Chouket e oa ar soudard, gand e fuzuill etre  e diouhar. Kousk a ree e gansort etaltoñ, ha ne fiche ket. Lugern a  ree ou botou feltr en noz. Pell amzer nam-eus ked kleùet or bagadig  all. Ar-dro dan tan e oa sïoul. Deun taol, deuz ar post arall e  arruas kriou mouget, hag ar sioulded a zaas en-dro. Or  ged a saùas e  benn goustadig, med dan ampoent-ze dres, korf a jigant ma mignon, hag  a oa seiz troad uhel, hag a oa kreñv-tre ohpenn, a saùas etre an tan  ha me. En eun tamm segoundenn e tremene treid ar gedour en êr evel eur  golaou. Ma mignon e-noe ean paked de goug hag e-noe ean taolet er  bodad. Eur segondenn da heul, eun trabell fuzuill a droe hag a flastre  penn an den ru. Goude boud alanet eur pennadig, ma mignon a zaas  devadin en-dro o vouschoarzi eun tammmig  jablet :  « Greet eo. Doue hag an diaoul ! Pa oan krouadourig, e venne ma mamm  e vefen beleg. Kreskaet am-eus hag on deuet boud injeniour agronom… an  oll studiou-ze evid mouga tud pe zrailla ou fennou. Lustach a zispah  brein ! pegen sotoni eo ! »    da heul eñ a skopas kounnaret, hag a entanas e gorn-butun.      Dar post arall e oa achuet an traou ive. Diskennet om en eur flagenn  leun a vodadou hag a wahiou. Eienn ar Buret Hai e oant. Ar-dro eun  eur, on eus arsavet ha leusket ar roñsed debri ar geot hag a oa mad-  kenañ. Sigur en em sentem, en arbenn da veur a sin : gweled e reem àr  ar maneiou bandennou yacked ha rened, ha Soyoted o-deus lâret deom  penoz or-boa kinniget mad. A-dreñv ar meneiou Tannu Ola no-doa gweled  soudard ru erbéd. Roet on-eus dehe eur pakadig té, hag on-eus ou  gwellet hag a yee koutant, ha sur e oam Tzagan, tud vad enta.    Pa zihane or roñsed hag a zebre ar geot uhel, e komzem àr-dro dan  tan  diwar-benn on hent. Daou veno e ao :  Eur bagad gand eur horonel ha peùar ofisour a oa ken distannet rag ne  oant ked ar re ru e kreisteiz an Tannu Ola ma vennent kerhed devad ar  hornog betag Kobdo.    **  Kobdo a zo e-kichenn ar stèr Chvod, da 250 km e-barz ar Vongoli, etre  an Altai mongol hag ar lenn Kara Nour (Splannder du e turkeg), neuze  tostoh da Vro-China (e kornog) evid dar Rusi (er hreisteiz). Broc.  **  da houde e faote dehe derhel  da voned devad ar hamp àr ar stèr Emil, e-  peleh ar Siniz o-doa internet chweh mil den euz ar jeneral Bakitch a  oa deuet e-barz ar vro mongol.    Ma mignon ha me, gand chwezeg ofiser, e soñjem gwelloh derhel gand or  ragtres kenta : mond dar lenn Kosogol, ha da heul tremen er reter  pella.    **  Evel ma ne gavan ked ar lenn Kosogol, en em houlennan ma neo vefe ked  ano rusad ar lenn Tchövsgol e mongoleg, spisoh Chövsgol Nour, da eiz  kant  hanter-hant kilometr e viz euz ar leh e-menn emant, tost-kenañ  dar Rusi (en hanternoz). B.  **    El ma nhelle ked eur bagad kemma meno an hini all, on-eus divizet en  em zisparti hag an eil deiz, da greisteiz en em lavarem « ken-a-vo ».    Or bagad gand tri-weh den e-neus bevet kalz a stourmajou ha diestedou  all o-deus lahet chweh deuz or hansorted, med an dud all om arruet da  fin or beaj ken striz unanet gand ar strivou greet eid en em zikoura  etrezom,  gand an danjeriou tremenet añsambl e-pad ar stourmajou e-menn  e oa or buheiou e choari, ma dom chomet mingnoned vraz evid peurrest  or buheiou.    Ar bagad all, penn-renet gand ar horonal Joukov, a voe distrujet. Ind  o-deus kavet eur bagad braz a varhegerion ru, hag a voe distrujet e  daou stourmaj. Nemed daou ofiser a chomas beo. Ind o-deus lavaret din  ar heleiou-mañ trist ha munudou ar stourmajou pand en em gavjom peùar  miz da heul en Ourga.    Or bagad  gand e tri-hweh marhegour ha pemp jao a samm, a bignas  flagenn ar Buret Hei. Tremenet on-eus dre gwerni, dre stèriou leun  fang, yennet om bet gand an aveliou, gleb om bet ag erh ha glao. Med  on-eus dalhet gand on hent, penneg, betag poent su ar lenn Kosogol. On  ambrouger tatar a kerhe kenta ha leial o klask an hentchou diêz da  weled e-peleh e tremen ar loned hag a ve kaset deuz an Urianhai davad  ar Vongoli « khalkha », e kreiz ar vro.    .